open-index/open-wikipedia-markdown huggingface dataset:
ஹவாய் காகம்

**ஹவாய் காகம்** (*Hawaiian crow*) இப் பறவை கார்விடே (Corvidae) குடும்பத்தில் கரியன் காக்கையின் தோற்றம் கொண்ட இவை இதன் வாழ்வியல் சூழலில் அழிந்து விட்ட காக்கை இனம் ஆகும். இதன் உடல் பாகம்  48 முதல் 50 செ. மீற்றர்கள் நீளம் கொண்டவை. 18 வருடங்கள் உயிர்வாழும் இவை காடுகளில் 28 வருடங்களாக மறைந்தே வாழ்ந்து வந்திருக்கிறது. இவ்வகை பறவைகள் அனைத்துண்ணி வகையாக இருப்பதால் முதுகெலும்பிகள், ஓடுடைய இனங்கள், நத்தைகள், சிலந்திகள் போன்ற இனங்களை உணவாக உட்கொள்கிறது.  ஆனால் 2002 ஆம் ஆண்டு வாக்கில் இக்காகத்தின் அரிச்சுவடு அற்றுப் போய்விட்டதாக பன்னாட்டு இயற்கைப் பாதுகாப்புச் சங்கம் தெரிவிக்கிறது.  

## மேற்கோள்கள்

பகுப்பு:காக்கைகள்
புருகுப்தர்

**புருகுப்தர்** (Purugupta)  () (ஆட்சிக் காலம் கி பி 467–473) வட இந்தியாவின் 9-வது குப்தப் பேரரசர் ஆவார். குப்தப் பேரரசர் முதலாம் குமாரகுப்தன் – பேரரசி ஆனந்ததேவி இணையருக்குப் பிறந்த புருகுப்தர், இவரது ஒன்று விட்ட சகோதரர் ஸ்கந்தகுப்தருக்குப் பின் குப்தப் பேரரசின் அரியணை ஏறியவர்.

புருகுப்தரைப் பற்றிய கல்வெட்டுக் குறிப்புகள் ஏதும் கிடைக்காத போதும், இவரது பேரன் மூன்றாம் குமாரகுப்தர் வெளியிட்ட பிதாரி வெள்ளி நாணயங்கள் மூலமும் மற்றும் நாளந்தாவில் அகழ்வாராய்ச்சியில் கிடைத்த, இவரது மகன்களான நரசிம்மகுப்தர், புத்தகுப்தர் மற்றும் மூன்றாம் குமாரகுப்தர் காலத்திய  களிமண் முத்திரைகளின் மூலம் புருகுப்தரைப் பற்றிய செய்திகள் ஓரளவு அறிய முடிகிறது.

சாரநாத்தில் உள்ள புத்தரின் சிற்பத்தில் உள்ள குறிப்புகளின் படி, புருகுப்தருக்குப் பின் இரண்டாம் குமாரகுப்தன் அரியணை ஏறினார் என்ற முடிவிற்கு வரமுடிகிறது.

## மேற்கோள்கள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
பொதுமைப்படுத்தப்பட்ட வரிசைமாற்ற அணி

கணிதத்தில் **பொதுமைப்படுத்தப்பட்ட வரிசைமாற்ற அணி** (*generalized permutation matrix* அல்லது *monomial matrix*) என்பது, வரிசைமாற்ற அணியைப் போன்றே ஒவ்வொரு நிரையிலும் நிரலிலும் ஒரேயொரு பூச்சியமற்ற உறுப்பு கொண்ட அணியாகும். வரிசைமாற்ற அணியில் அந்த பூச்சியமற்ற உறுப்பு 1 ஆக மட்டுமே இருக்கும்; ஆனால் பொதுமைப்படுத்தப்பட்ட வரிசைமாற்ற அணியில் அந்த பூச்சியமற்ற உறுப்பு 1 ஆக இருக்கவேண்டுமென்பதில்லை, வேறெந்த பூச்சியமற்ற எண்ணாகவும் இருக்கலாம். 
:பொதுமைப்படுத்தப்பட்ட வரிசைமாற்ற அணிக்கு ஒரு எடுத்துக்காட்டு:

:\begin{bmatrix}
0 &  0 & 3 & 0\\
0 & -2 & 0 & 0\\
1 &  0 & 0 & 0\\
0 &  0 & 0 & 1\end{bmatrix}.

## அமைப்பு
ஒரு நேர்மாற்றத்தக்க அணி *A* ஆனது, ஒரு நேர்மாற்றத்தக்க மூலைவிட்ட அணி *D* , மற்றுமொரு வரிசைமாற்ற அணி *P* இரண்டின் பெருக்குத்தொகையாக  A=DP.
இருந்தால், இருந்தால் மட்டுமே, அது ஒரு பொதுமைப்படுத்தப்பட்ட வரிசைமாற்ற அணியாக இருக்கும்.

## பண்புகள்
*ஒரு வழுவிலா அணியும் அதன் நேர்மாறு அணியும் எதிரிலா அணிகளாக (எதிரிலா உறுப்புகள் கொண்ட அணிகள்) இருந்தால், அந்த வழுவிலா அணி ஒரு பொதுமைப்படுத்தப்பட்ட வரிசைமாற்ற அணியாக இருக்கும்.

## மேற்கோள்கள்
* 

## வெளியிணைப்புகள்
*http://planetmath.org/monomialmatrix
*https://www.encyclopediaofmath.org/index.php/Monomial_matrix

பகுப்பு:அணிகள்
பகுப்பு:வரிசைமாற்றங்கள்
ஒய். எம். சி. ஏ. உடற்கல்விக் கல்லூரி

**ஒய். எம். சி. ஏ. காலேஜ் ஆப் பிசிகல் எஜுகேஷன்** என்பது ஆசியாவிலேயே உடற்கல்விக்கான முதல் கல்லூரி ஆகும். இது அமெரிக்காவின், பென்சில்வேனியாவைச் சேர்ந்த *ஹாரி க்ரோவ் பக்* என்பவரால் 1920 இல் நிறுவப்பட்டது. இக்கல்லூரியானது தமிழ்நாடு உடற்கல்வி மற்றும் விளையாட்டுப் பல்கலைக்கழகத்துடன் இணைக்கப்பட்டுள்ளது.

## வரலாறு
இக்கல்லூரி,   சென்னையின் ஒரு முதன்மை வணிக மையப் பகுதியான, ஜார்ஜ் டவுனில் முதலில் அமைந்திருந்தது, பின்னர் சென்னை  நகரின் மற்றொரு பகுதியான இராயப்பேட்டைக்கு மாற்றப்பட்டது. துவக்கத்தில் கல்லூரியானது குடிசைகளில் இயங்கியது.

கல்லூரியின் நந்தனம் வளாகமானது, பல வகுப்பறைகள், உடற்பயிற்சிக்கூடம், ஆய்வகங்கள், கணினி மையம், நூலகம் மற்றும் ஒரு திறந்தவெளி அரங்கம் ஆகியவற்றைக் கொண்டதாக  64.5 ஏக்கர் (261,000 மீ²) பரப்பளவிலான இடத்தில் விரிவுபடுத்தப்பட்டது.

## பயிற்சி வகுப்புகள்
D.P.Ed, B.P.E, B.P.Ed, B.M.S, M.P.Ed, M.Phill, Ph.D மற்றும் பிற டிப்ளோமா மற்றும் சான்றிதழ் படிப்புகள்.
பி.எஸ்.எஸ்.எஸ் படிப்பு ஆர்சிஐ, இந்திய புனர்வாழ்வு கவுன்சிலால் அங்கீகரிக்கப்பட்டுள்ளது.

## முன்முயற்சிகள்
*1940 ஆம் ஆண்டு இருபாலர் கல்லூரியாக ஆனது.
*இது ஊனமுற்றோருக்கான விளையாட்டுகளை ஊக்குவிப்பதற்கான முதல் கல்விக் கல்லூரிகளில் ஒன்றாகும்.
*கல்லூரியானது பார்வையற்றவர்களுக்கு பயிற்சியளிக்கும் விதத்தில் வடிவமைக்கப்பட்டது.
*இக்கல்லூரியின் நந்தனம் வளாகத்தில் ஒய். எம். சி. ஏ. கல்லூரி சிறப்புப் பள்ளி என்ற பெயரில் கற்றலில் குறைபாடு, ஆட்டிசம், மூளை வளர்ச்சித் திறன் குறைவு, மல்ட்டிபிள் டிஸார்டர் உள்ளிட்ட மருத்துவச் சிக்கல்களைக் கொண்ட சிறப்புக் குழந்தைகளுக்காக பகல்நேரக் கவனிப்பு மையம் (*day care centre*) அமைந்துள்ளது.

## மேற்கோள்கள்

## வெளி இணைப்புகள்
* Website 

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையில் விளையாட்டு
இந்திய விமான நிலையங்கள் வரிசைப் பட்டியல்

**[[இந்திய வானூர்தி நிலையங்கள் ஆணையம்|இந்திய வானூர்தி நிலையங்கள் ஆணையத்தினால்]]**, இந்தியாவின் மொத்த பயணிகள் போக்குவரத்து மூலம் பரபரப்பான விமானநிலையங்களின் தரவரிசை வெளியிடப்பட்ட தகவல்கள் உள்ளன. கீழே உள்ள அட்டவணைகள் அதன் தரவரிசை வருமாறு:
## ஏப்ரல் 2019 - மார்ச் 2020

ஏப்ரல் 2019 - மார்ச் 2020 வரை பயணிகள் போக்குவரத்தில் இந்திய முதல் 50 வானூர்தி நிலையங்களின் பட்டியல்

சான்று : இந்திய வானூர்தி நிலையங்கள் ஆணையம்

## ஏப்ரல் 2016 முதல் பிப்ரவரி 2017
பயணிகள் போக்குவரத்து (சர்வதேச + உள்நாட்டு பயணிகள்) ஏப்ரல் 2016 முதல் பிப்ரவரி 2017 வரை பயணிகள் போக்குவரத்தில் இந்தியாவின் முப்பது பெரிய விமான நிலையங்களின் பட்டியல்

*Source:* இந்திய வானூர்தி நிலையங்கள் ஆணையம்

### பயணிகள் போக்குவரத்து (சர்வதேச)
ஏப்ரல் 2016 முதல் டிசம்பர் 2016 வரை பயணிகள் போக்குவரத்து (சர்வதேச) மூலம் இந்தியாவின் முதல் ஆறு பரபரப்பான விமான நிலையங்களின் பட்டியல்.

*Source: இந்திய வானூர்தி நிலையங்கள் [[இந்திய வானூர்தி நிலையங்கள் ஆணையம்|ஆணையம்]]*

## சான்றுகள்

பகுப்பு:இந்திய வானூர்தி நிலையங்கள்
ஜான் மிச்சல்

**ஜான் மிச்சல்** *(John Michell)* (25 திசம்பர் 1724 – 29 ஏப்பிரல் 1793) ஓர் ஆங்கிலேய இறையியலாளரும் இய்ற்கை மெய்யியலாளரும் ஆவார். இவர் வானியல், புவியியல், ஒளியியல், ஈர்ப்பியல் என அறிவியலின் பல புலங்களில் முன்னோடி ஆய்வுப் பணிகளை மேற்கொண்டுள்ளார். இவர் "அனைத்து காலத்துக்குமான பெரறிவியலாளர்" ஆகக் கருதப்படுகிறார். இவர்தான் தன் வெளியீடொன்றில் கருந்துளைகள் நிலவலை முதன்முதலில் குறிப்பிட்டார்; முதன்முதலில் நிலநடுக்கம் அலைகளாகப் பரவுதலைக் கூறினார்; செயற்கைக் காந்தங்களைச் செய்யும் வழிமுறையை விளக்கினார்; அண்டவியல் ஆய்வில் புள்ளியியலை முதன்முதலில் பயன்படுத்தினார்.இவர் இரட்டை விண்மீன்கள் தம்மிடையே நிலவும் ஈர்ப்பால் கட்டுண்ட இணைகள் என விளக்கினார். இவர் புவியின் பொருண்மையை அளக்கும் கருவியை உருவாக்கினார். இவர் நிலநடுக்கவியல், காந்த அளவியல் ஆகிய இருபுலங்களின் தந்தையாகக் கருதப்படுகிறார்.

## வாழ்க்கை வரலாறு
*உலகளாவிய மதிப்பிடல்: தார்ன்கில்லின் மாண்புறு ஜான் மிச்சல்* (2012),  இரசல் மெக்கார்ம்மக் என்ற நூல் இவரது வாழ்க்கை வரலாற்று நூலாகும்

## தேர்ந்தெடுத்த வெளியீடுகள்
**Observations On the Comet of January 1760 at Cambridge*, *[[Philosophical Transactions]]* (1760)
**Conjectures Concerning the Cause and Observations upon the Phaenomena of Earthquakes*, ibid. (1760)
**A Recommendation of Hadley's Quadrant for Surveying*, ibid. (1765)
**Proposal of a Method for measuring Degrees of Longitude upon Parallels of the Equator*, ibid. (1766)
**An Inquiry into the Probable Parallax and Magnitude of the Fixed Stars*, ibid. (1767)
**On the Twinkling of the Fixed Stars*, ibid. (1767)
*

## மேற்கோள்கள்

## நூல்தொகை
* 
* Russell McCormmach and Christa Jungnickel, *[https://books.google.com/books?id=EUoLAAAAIAAJ Cavendish]*, American Philosophical Society, Philadelphia, 1996, .
* 
* 
* 
* 
* 
* Jean Eisenstaedt, *Avant Einstein Relativité, lumière, gravitation*, Paris: Seuil (2005)
* 

## வெளி இணைப்புகள்

*  Alan Ellis, Black Holes - Part 1 - History, ''Journal of the Astronomical Society of Edinburgh'', '''39''', (1999) . Description of Michell's theory of black holes
* 
* John Michell biography, from "Our Place in the Universe" by Norman K. Glendenning
## மக்கள் பண்பாட்டில்
, Episode 4 "A Sky Full of Ghosts" at 26:33.

பகுப்பு:1724 பிறப்புகள்
பகுப்பு:1793 இறப்புகள்
பகுப்பு:ஆங்கிலேயப் புவியியலாளர்கள்
பகுப்பு:ஆங்கிலேய வானியலாளர்கள்
தும்மனப்பள்ளி

**தும்மனப்பள்ளி ** ( Thummanapalli ) என்பது தமிழ்நாட்டின், கிருஷ்ணகிரி மாவட்டம், சூளகிரி வட்டத்தைச் சேர்ந்த வருவாய் கிராமம் ஆகும். இந்த ஊர் அட்டக்குறுக்கி ஊராட்சிக்கு உட்பட்டது.  இந்த ஊர் மாவட்ட தலைநகரான கிருட்டிணகிரியில் இருந்து 55 கிலோ மீட்டரும், சூளகிரியில் இருந்து 20 கிலோமீட்டர் தொலைவிலும் மாநிலத் தலைநகரான சென்னையில் இருந்து 299 கிலோ மீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 39 கிலோ மீட்டர் தொலைவில் உள்ள பெங்களூர் தெடர்வண்டி நிலையமாகும். 
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை   2462, இதில்  1235  பேர் ஆண்கள், 1227  பேர் பெண்கள் ஆவர். கல்வியறிவு விகிதம்  64.63  %  ஆகும் இதில் ஆண்களின் கல்வியறிவு விகிதம்   71.98 % பெண்களின் கல்வியறிவு விகிதம் 57.35 %.  தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியதாக உள்ளது.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
ஒன்னல்வாடி

**ஒன்னல்வாடி** ( *Onnalavadi*  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஒசூர் இராயக்கோட்டை மாநில நெடுஞ்சாலையில் உள்ளது. ஒசூர் சட்டமன்றத் தொகுதிக்கும் உட்பட்டது.  

## அமைவிடம்
இந்த ஊர் மாவட்ட தலைநகரான கிருட்டிணகிரியில் இருந்து 50 கிலோ மீட்டரும் ஒசூரில் இருந்து 7 கிலோமீட்டர் தொலைவிலும் மாநிலத் தலைநகரான சென்னையில் இருந்து 307 கிலோ மீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம்  7 கி.மீ தொலைவில் உள்ள ஒசூர் தெடர்வண்டி நிலையமாகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
காசினி-ஐசென்

**காசினி-ஐசென்** என்பது சனி கோளை ஆராய 1997 ஆம் ஆண்டு அக்டோபர் 15 அன்று அமெரிக்காவின் கேப் கெனவரல் விண்வெளிக் கேந்திரத்திலிருந்து அனுப்பப்பட்ட ஆளில்லா விண்கலமாகும். இது நாசா, ஈசா, ஆசி ஆகியவற்றின் கூட்டு் முயற்சியில் உருவான தனித்துவமிக்க தானியிங்கி விண்கலம் ஆகும்.காசனி சனி கோளை ஆராய அனுப்பப்பட்ட நான்காவது விண்கலமும் சனியின் சுற்று வட்டத்திற்குள் சென்ற முதலாவது விண்கலமும் ஆகும். ஏப்பிரல் 2017 இதன் செயல்பாடு தொடர்கிறது. இது சனி கோளையும் அதன் நிலவுகளையம் 2004 ஆம் ஆண்டிலிருந்து ஆராய்கிறது. இந்த விண்கலத்தின் எடை சுமார் 5 டன். அதன் உயரம் சுமார் ஏழு மீட்டர். அகலம் நான்கு மீட்டர். அதில் 14 வகையான ஆராய்ச்சிக் கருவிகள் இடம்பெற்றிருந்தன. காசினியின் உறுப்புகளின் எண்ணிக்கை 1,700. காசினி சனியின் நிலவுகளில் ஒன்றாகிய குளிர்ந்த நிலவான என்செலடசை கண்டறிந்தது, இதன் மேற்பரப்புக்கு அடியில் உப்புக்கடல் இருக்கலாமென்றும் உயிரினங்கள் வாழ இது துணைபுரியலாமென்றும் கருதப்படுகிறது. திட்ட வல்லுனர்கள் நிறைய புதிதாக கண்டுபிடிக்கப்பட்டதால் கோள்களின் அறிவியல் துறையே மாற்றி எழுதப்பட வேண்டியிருக்கும் என கருதுகிறார்கள். காசினி சனி கிரகத்தின் காற்று மண்டலத்தை ஆயவு செய்தது. காசினியில் உள்ள கருவிகள் செயல்படவும், குளிர் தாக்காமல் வெப்பத்தை அளிக்கவும் காசினியில் அணுசக்தியால் இயங்கும் மின்கலம் ஒன்று வைக்கப்பட்டிருந்தது. இந்த மின்கலத்தில் புளுட்டோனியம்-238 எனப்படும் அணுசக்திப் பொருள் 32 கிலோ வைக்கப்பட்டிருந்தது. இந்த அணுசக்திப் பொருளிலிருந்து வெளிப்பட்ட வெப்பம் மின்சாரமாக மாற்றப்பட்டது.
## பெயரியல்
கி.பி. 1670-ம் ஆண்டு வாக்கில் ஜியோவன்னி டாமினிகோ காசினி என்னும் இத்தாலிய அறிவியலாளர், சனி கிரகத்தின் ஐந்து புதிய துணைக்கோள்களைக்  கண்டுபிடித்தார். அத்துடன், சனி கிரகத்தைச் சுற்றியுள்ள வளையங்களில் இடைவெளி உள்ளது என்றும் கண்டுபிடித்தார். ஹுய்ஜன்ஸ் என்னும் டச்சு விஞ்ஞானி சனியைச் சுற்றும் டைட்டான் என்னும் பெரிய துணைக் கோளை 1655-ல் கண்டுபிடித்தார். ஆகவே, அவர்களது பெயர்களை இணைத்து காசினி - ஹுய்ஜன்ஸ் ஆய்வுக் கலம் என்று இந்த விண்கலத்துக்கு பெயர் வைக்கப்பட்டது.
## ஆய்வுக்கலத்தின் முடிவு
2017 செப்டம்பர் 15 அன்று தனது பணிகளில் ஒன்றாக அதி வேகத்தில் சனி கிரகத்தை நோக்கிப் பாய்ந்தபோது, பல துண்டுகளாக உடைந்து தீப்பிடித்து அழிந்துபோய் தன் பணிகளை முடித்துக்கொண்டு அழிவுற்றது.
## மேற்கோள்கள்

## வெளி இணைப்புகள்

* ''Cassini-Huygens'' website  by the Jet Propulsion Laboratory
* ''Cassini-Huygens'' website by நாசா
* ''Cassini-Huygens'' website by the ஐரோப்பிய விண்வெளி நிறுவனம்
* ''Cassini-Huygens'' website  by NASA's Solar System Exploration division
* ''Cassini Mission Archive'' Science-Data Repository at NASA's Planetary Data System

பகுப்பு:1997 நிகழ்வுகள்
பகுப்பு:ஐரோப்பிய விண்வெளித் திட்டங்கள்
பகுப்பு:அமெரிக்க விண்வெளித் திட்டங்கள்
பகுப்பு:சனிக் கோளிற்கான விண்வெளித் திட்டங்கள்
பகுப்பு:வியாழனுக்கான விண்வெளித் திட்டங்கள்
பகுப்பு:விண்சுற்றுக்கலங்கள்
கிராமக் கல்விக் குழு

**கிராமக் கல்விக் குழு** (Village Education Committee) என்பது இந்தியாவில் அனைத்துப் பள்ளிகளிலும் கல்வி வளா்ச்சி பேணப்பட உருவாக்கப்பட்ட குழு ஆகும். கிராமக்கல்விக்குழுவின் தலைவராக ஊராட்சி மன்றத் தலைவா் அல்லது வார்டு உறுப்பினர்கள் செயல்படுவா். அந்தந்தப் பள்ளியின் தலைமை ஆசிரியர் செயலாளராக இருப்பா். கல்விக்குழுவில் இருபது உறுப்பினர்கள் செயல்படுகின்றனர்.

## செயல்பாடுகள்
# வயதுக் குழந்தைகளைப் பள்ளியில் சேர்த்தல். 
# பள்ளியில் சேர்ந்த மாணவா்கள் இடையில் நின்று விடாமல் காத்தல்.
# பள்ளிக்குத் தேவையான கூடுதல் கட்டடம் அளித்தல்.
# குடிநீா் வசதி, கழிப்பிட வசதி, மின்சார வசதி, சுற்றுச் சுவர், தளவாட சாமான்கள் போன்ற வசதிகளைச் செய்து தருதல்.
# குழந்தைத் தொழிலாளர் முறையைத் தடுத்தல்.
# பள்ளியின் கல்வித்தரம் மேம்படத் திட்டமிட்டுச் செயல்படுதல்.
# பள்ளி விழாக்களை நடத்துதல்.
## மேற்கோள்கள்

பகுப்பு:இந்தியாவில் கல்வி
பகுப்பு:இந்தியக் கல்வி அமைப்புகள்
நைலான் 66

**நைலான் 66** (*Nylon 66*, நைலான் 6-6, நைலான் 6/6, அல்லது நைலான் 6,6) என்பது ஒரு வகையான பாலியமைடு ஆகும். நைலான்கள் பல வகைகளில்  காணப்பட்டாலும், துணி மற்றும் நெகிழித் துறைகளில் பயன்படும் இரண்டு வகை நைலான்களில் நைலான் 6 மற்றும் நைலான் 66 ஆகியவை பொதுவாகப் பயன்படுத்தப்படுபவை ஆகும். நைலான் 6,6 1935 பெப்பிரவரி 28 இல் வாலசு கரோத்தர்சு என்னும் அமெரிக்க வேதியியலாளரால் உருவாக்கப்பட்டது. இது எக்சாமெதிலீன் டை அமீன் மற்றும் அடிபிக் அமிலம் ஆகிய இரண்டு மூலக்கூறுகள் சேர்ந்த சோ்மம் ஆகும். இந்த இரண்டு மூலக்கூறுகளுமே தங்களில் 6 கார்பன் அணுக்களைக் கொண்டவை. இதன் காரணமாகவே இந்த நைலான் வகையானது, நைலான் 6,6 என அழைக்கப்படுகிறது.

## தயாரிப்பு முறை

எக்சாமெதிலீன் டை அமீன் மற்றும் அடிப்பிக் அமிலம் ஆகியவை பல்படியை உருவாக்கும் ஒரு குறுக்க வினையில் ஈடுபட்டு நைலான் 66 கிடைக்கிறது.

## பயன்பாடுகள்
2011 ஆம் ஆண்டில் உலக அளவில் நைலான் 66 ஆனது 2 மில்லியன்  டன் அளவுக்கு உற்பத்தி செய்யப்பட்டது.  அந்த கால கட்டத்தில் உற்பத்தி செய்யப்பட்டவற்றில் பாதிக்கு மேல் செயற்கை இழைகளும் மீதமுள்ளவற்றை பொறியியல் சார்ந்த ரெசின்களும் இடம் பிடித்தன. மிக அதிக அளவு வலிமை, உறுதித்தன்மை, வெப்பம் மற்றும் வேதிப்பொருட்களுக்கு எதிரான நிலைப்புத்தன்மை ஆகியவை தேவைப்படம் இடங்களில் நைலான் 66 பயன்படுத்தப்படுகிறது. துணிகள் நெய்வதிலும், உறைகள், துாாிகைகள் தயாாிப்பதிலும், நைலான் பயன்படுகிறது. சுருங்கிய நைலான் இழைகள் மீள் தன்மையுடைய பட்டைகள் (எலாஸ்டிக்) தயாாிக்கவும் பயன்படுகிறது.

## வேதியியல்
நைலான்கள் குறுக்க வினையினால் கிடைக்கப்பெற்ற இணை பலபடியாகும். இவை சம பங்குள்ள அமீன் மற்றும் காா்பாக்சிலிக் அமிலம் ஆகிய இரண்டு வினைசெயல் தொகுதிகளைக் கொண்ட ஒற்றைப்படிகள் வினைபுரிவதால் கிடைக்கின்றன.

## மேற்கோள்கள்

பகுப்பு:அமெரிக்கக் கண்டுபிடிப்புகள்
பகுப்பு:நெகிழிகள்
பகுப்பு:பாலியமைடுகள்
பகுப்பு:செயற்கை இழைகள்
மனோன்மணியம் சுந்தரனார் விருது

**மனோன்மணியம் சுந்தரனார் விருது** என்பது தமிழ் மொழியில் இலக்கியம், கலை, பண்பாடு எனப் பல தளங்களில் சேவையாற்றி வரும் பெருந்தகைகளுக்காக திருநெல்வேலி மனோன்மணியம் சுந்தரனார் பல்கலைக்கழகத்தில் நிறுவப்பட்டிருக்கும் விருதாகும். 

இந்த விருதிற்கு தேர்வு செய்யப்படுபவர்களுக்கு சுந்தரனார் அறக்கட்டளையின் சார்பில், ரூ.1 இலட்சத்திற்கான காசோலை, விருது, பட்டயச் சான்று ஆகியவை வழங்கப்படுகின்றன. 

இந்த விருது முதலில் பேராசிரியர் இளையபெருமாள் மற்றும் பாரதி ஆய்வாளர் சீனி விசுவநாதன் ஆகியோருக்கு 2014-15 ஆம் ஆண்டுக்கு பகிர்ந்து வழங்கப்பட்டது. 

பின்னர், 2015-16 மற்றும் 2016-17 ஆம் ஆண்டுகளுக்கான இவ்விருதை முறையே தமிழறிஞர் ச. வே. சு. என்கிற ச. வே. சுப்பிரமணியன், கரிசல் எழுத்தாளர் கி. ரா. என்கிற கி. ராசநாராயணன் ஆகியோர் பெற்றனர்.

## மேற்கோள்கள்

பகுப்பு:தமிழர் விருதுகள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
அகலக்கோட்டை

**அகலக்கோட்டை** (Agalakotta ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 71 கிலோ மீட்டர் தொலைவிலும், தளியில் இருந்து 8 கிலோமீட்டர் தொலைவிலும் மாநிலத் தலைநகரான சென்னையில் இருந்து 336 கிலோமீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 21 கிலோ மீட்டர் தொலைவில் உள்ள ஒசூர் தெடர்வண்டி நிலையமாகும்.

## மக்கள் வகைப்பாடு
இவ்வூர் 2346.35 எக்டேர் பரப்பளவில் 1,026 வீடுகளுடன் அமைந்துள்ளது. 2011 ஆண்டு இந்திய மக்கள்தொகை கணக்கெடுப்பின்படி மொத்த மக்கள் தொகை 4,435 ஆகும். இதில்  2,286  பேர் ஆண்கள், 2,149  பேர் பெண்கள் ஆவர்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
அந்தேவனப்பள்ளி

**அந்தேவனப்பள்ளி** (Andevanapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 21 கிலோ மீட்டர் தொலைவில் உள்ள ஓசூர் தொடர்வண்டி நிலையமாகும்.

## மக்கள் வகைப்பாடு
இவ்வூர் 1101 வீடுகளுடன் அமைந்துள்ளது  2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை   4908, இதில்  2509   பேர் ஆண்கள், 2399   பேர் பெண்கள் ஆவர். இந்த ஊரின் கல்வியறிவு விகிதம் 60.24 % இதில் ஆண்களின் எழுத்தறிவு விகிதம் 69.17 % ,  பெண்களின் எழுத்தறிவு விகிதம் 50.99 % கல்வியறிவில் இந்த ஊர் தமிழ்நாட்டின் சராசரி கல்வியறிவு விகிததமான 80.09 % ஒப்பிடும்போது பின்தங்கி உள்ளது.
## ஊரில் உள்ள கோயில்கள்
* அந்தேவனப்பள்ளி கொங்குசெட்டி கரகமாரியம்மன் கோயில்
* அந்தேவனப்பள்ளி பசுவேஸ்வரர் கோயில்
## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
நம்பிள்ளை

**நம்பிள்ளை** (Nampillai) என்பார் வைணவ உரையாசிரியர் ஆவார். நம்பூரில் வரதராஜன் என்ற பெயருடன் பிறந்து தமிழிலும் சமஸ்கிருதத்திலும் புலமை பெற்ற இவர், நாலாயிர திவ்யப் பிரபந்தத்திற்கு 9000 படியும், நூற்பாவும் இயற்றியுள்ளார். 12-ஆம் நூற்றாண்டைச் சேர்ந்தவராகக் கருதப்படும். இவருக்கு சென்னை திருவல்லிக்கேணியில் "கோமுட்டி பங்களா" என்று பொதுவாக அழைக்கப்படும்  ஸ்ரீ பண்டாரம் கமிட்டியின் முன்புறம் ஒரு சன்னிதி அமைக்கப்பட்டுள்ளது. .இவரின் சீடர்களில் புகழ் பெற்றவர்கள் பெரியவாச்சான்பிள்ளை, ஈயுண்ணி மாதவப் பெருமாள்  மற்றும் வடக்கு திருவீதி பிள்ளை போன்றோராராவர்.

## மேற்கோள்கள்


பகுப்பு:தமிழ் உரையாசிரியர்கள்
பகுப்பு:வைணவ அடியார்கள்
பகுப்பு:வைணவ உரையாசிரியர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
அலகுமட்டுடைய அணி

கணிதத்தில் **அலகுமட்டுடைய அணி** (*unimodular matrix*) என்பது ஒரு சதுர முழுஎண் அணியாகும். மேலும் ஒரு அலகுமட்டுடைய அணியின் அணிக்கோவையின் மதிப்பு +1 அல்லது &minus;1 ஆக இருக்கும். பொதுவாக ஒரு அலகுமட்டுடைய அணியானது *M* என்ற குறியீட்டால் குறிக்கப்படுகிறது.

அலகுமட்டுடைய அணியானது முழுஎண்களில் நேர்மாற்றத்தக்க முழுஎண் அணியாக இருக்கும். ஒரு அணியே  அதன் நேர்மாறு அணியாகவும் அமையக்கூடிய முழுஎண் அணிகளும்  (*N*) உண்டு. 

எனவே *M* , *b* இரண்டும் முழுஎண் அணிகளாகவும் *M* அலகுமட்டுடைய அணியாகவும் இருந்தால் *Mx* = *b* என்ற சமன்பாட்டிற்கு ஒரு முழுஎண் தீர்வு இருக்கும். *n* வரிசையுள்ள அலகுமட்டுடைய அணிகள் ஒரு குலமாகும். இக்குலத்தின் குறியீடு GL_n(\mathbb{Z}).

## எடுத்துக்காட்டுகள்
கீழுள்ள அணிகள் அலகுமட்டுடைய அணிகளாக இருக்கும்:
* முற்றொருமை அணி 
* வரிசைமாற்ற அணி
* பாஸ்கல் அணி
* தொடக்கநிலை பித்தகோரசு மும்மைகளின் வரிமரம்

## குலம்
கீழுள்ள முடிவுகளால் அலகுமட்டுடைய அணிகளின் கணமானது அணிப்பெருக்கலின் கீழ் ’பொது நேரியல் குலத்தின்’ உட்குலமாக அமையும்:
*இரு அலகுமட்டுடைய குலங்களின் பெருக்குத்தொகையும் ஒரு அலகுமட்டுடைய அணியாக இருக்கும்.
* முற்றொருமை அணி ஒரு அலகுமட்டுடைய அணியாக அமைவதால் உட்குலத்தின் முற்றொருமை உறுப்பாக இருக்கும்.
* ஒவ்வொரு அலகுமட்டுடைய அணியும் நேர்மாற்றத்தக்க அணியாகும்.

::  \det(A \otimes B) = (\det A)^q (\det B)^p,  (*p* , *q* இரண்டும் முறையே *A* , *B* இன் அளவுகள்) என்பதால் குரோனெக்கரின் பெருக்கத்தின்கீழ் இரு அலகுமட்டுடைய அணிகளின் பெருக்கற்பலனும் ஒரு அலகுமட்டுடைய அணியாக இருக்கும்.

## முழுமையான அலகுமட்டுடைய அணி
*முழுமையான அலகுமட்டுடைய அணி* (*totally unimodular matrix*) 
என்பது, அதன் ஒவ்வொரு சதுர நேர்மாற்றத்தக்க அணியும் அலகுமட்டுடைய அணியாகக் கொண்ட  அணியாகும். ஒரு முழுமையான அலகுமட்டுடைய அணியானது சதுர அணியாக இருக்க வேண்டுமென்பதில்லை. முழுமையான அலகுமட்டுடைய அணியின் வரையறையிலிருந்து அதன் உறுப்புகள்  0, +1 அல்லது &minus;1 ஆக மட்டுமே இருக்க முடியும் என்று அறியலாம். ஆனால் இதன் மறுதலை உண்மையில்லை;   0, +1 அல்லது &minus;1 ஐ மட்டுமே உறுப்புகளாகக் கொண்ட அணிகள் எல்லாம் அலகுமட்டுடைய அணிகளாக இருக்க வேண்டுமென்றில்லை.

### எடுத்துக்காட்டுகள்
*A=\left[\begin{array}{rrrrrr}
-1 & -1 & 0 & 0 & 0 & +1\\
+1 & 0 & -1 & -1 & 0 & 0\\
0 & +1 & +1 & 0 & -1 & 0\\
0 & 0 & 0 & +1 & +1 & -1
\end{array}\right]. ஒரு முழுமையான அலகுமட்டுடைய அணியாகும்.

*A=\left[\begin{array}{ccccc}
       & \vdots &        & \vdots \\
\dotsb & +1 & \dotsb & +1 & \dotsb \\
       & \vdots &        & \vdots \\
\dotsb & +1 & \dotsb & -1 & \dotsb \\
       & \vdots &        & \vdots
\end{array}\right]. இது ஒரு முழுமையான அலகுமட்டுடைய அணி இல்லை. ஏனென்றால் இதன் ஒரு உள்ளணி, அணிக்கோவை மதிப்பு &nbsp;−2 ஆகக்கொண்டு அலகுமட்டுடைய அணியாக இல்லாமல் உள்ளது.

## குறிப்புகள்


## மேற்கோள்கள்
*
* Alexander Schrijver (1998), *Theory of Linear and Integer Programming*. John Wiley & Sons,  (mathematical)
* 

## வெளியிணைப்புகள்
* Mathematical Programming Glossary by Harvey J. Greenberg
* Unimodular Matrix from MathWorld
* Software for testing total unimodularity by M. Walter and K. Truemper 

பகுப்பு:அணிகள்
யுசி உலாவி

thumb|யு சி வெப் இணைய உலவி நிறுவன சின்னம்

**யுசி உலாவி** (*UC Browser*) என்பது  ஒரு தொலைபேசிக்கான மற்றும் கணினிக்கான உலாவி ஆகும். சீனாவைச் சேர்ந்த அலிபாபா குழுமத்தினரால் இது நிர்வகிக்கப்படுகிறது. தற்போது ஆண்ட்ராய்டு, ஐ.ஓ.எஸ், விண்டோஸ், சிம்பியன், பிளாக்பெர்ரி போன்ற இயங்கு தளங்களில் இது செயல்படுகின்றது.

## வசதிகள்
### உள் நினைவக திறன்
இந்த உலாவிக்கான ஒரு கணக்கினை துவங்குவதன் மூலம் இதன் உள் நினைவகத்கினை நாம் பயன்படுத்தலாம்.

### தரவுச் சுருக்கம்: (DATA COMPRESSION)
பெரும்பாலான அனைத்து உலாவிகளை விடவும் தரவுகளை சுருக்கம் செய்வதில் இவை சிறந்து விளங்குகிறது.

### வேகமான உலாவுதல்
மொத்தமுள்ள 500 மில்லியன் பயனர்களில் 300 மில்லியன் ஆண்ட்ராய்டு பயனாளர்கள் இதனை பயன்படுத்துகின்றனர்.

#### பதிவுகள் தறவிறக்கம்
நமக்கு விருப்பமான கோப்புகளில் நமக்கு தேவையானவற்றை பதிவிறக்கம் செய்து கொள்ளலாம். ஒரே நேரத்தில் நாம் பல்வேறு தரவுகளை நம்மால் பதிவிறக்கம் செய்ய இயலும். ஒரு கோப்பினை இடைநிறுத்தம்(PAUSE)செய்து பிறகு தொடர (RESUME) முடியும்.

## பயன்படும் தளங்கள்
### ஆண்ட்ராய்டு
இப்போதைய நிலையில் சுமார் 500 மில்லியன் பயனாளர்கள் ஆண்ட்ராய்டு இயங்குதளத்தை பயன்படுத்துகின்றனர் அதில் 300 மில்லியன் மக்கள் யூ சி உலாவியினை பயன்படுத்துகிறனர்.
இதில் 2 வகைகள் உள்ளன அவை,
# யூசி உலாவி ஆண்ட்ராய்டு
# யூசி உலாவி மினி

#### ஐ.ஓ.எஸ்
ஐ.ஓ.எஸ் இயங்குதளத்திற்கான பதிப்பினை 2010 – ஆம் வருடம் வெளியிட்டது. and UC Browser+ HD for iPad.
இதில் 2 வகைகள் உள்ளன அவை,
# யூசி உலாவி ஐ.ஓ.எஸ்
# யூசி உலாவி ஹெச்.டி(HD) (IPAD)

##### விண்டோஸ்
2012ல் இதற்கான பதிப்பு வெளியிடப்பட்டது.

## தற்போதைய பதிப்பின் வசதிகள்
தற்போதைய பதிப்பு 11.3.0 (ஆண்ட்ராய்டு)

### வரலாறு & அடைப்புக்குறி
நாம் உலாவியில் பார்த்த பக்கங்களின் வரலாற்றையும், நாம் சேமித்து வைத்த பக்கங்களையும் இதில் காண இயலும்.

### இசை:
நமக்குத் தேவையான பாடல்களை இதில் இருந்து பெற இயலும். மேலும் நம்முடைய உலாபேசியில் உள்ள பாடல்களையும் நம்மால் இங்கு கேட்க இயலும்.

### பதிவிறக்கம்:
ஒரே சமயத்தில் பல்வேறு கோப்புகளை தரவிறக்கம் செய்ய இயலும்.இதனை தற்சமயம் நிறுத்தி பின் மீன்டும் பயன்படுத்தலாம்.. மேம்படுத்தப்பட்ட பதிப்புகளில் சில குறைகள் சரி செய்யப்பட்டுள்ளன.

### வாசித்தல்
இரவு நேரங்களில் வாசிப்பதற்கு ஏதுவாக இரவு முறை(NIGHT MODE) உள்ளது. இதனால் கண்களுக்கு ஏற்படக்கூடிய பாதிப்பின் அளவு குறைகின்றது.

### மறைநிலை உலாவி: (Incognito Browsing)
தற்போதைய சூழ்நிலையில் தனியுரிமை பாதுகாப்பு என்பது முக்கியமான ஒன்று, எனவே நாம் பார்க்ககூடிய பக்கங்களை வேறு யாரும் பார்க்கக் கூடாது எனும் வேளையில் இதனை நாம் பயன்படுத்தலாம்.

**பகிர்தல்**:
நாம் பார்க்கக்கூடிய பக்கங்களையோ அல்லது தரவுகளையோ
அதனை உலாவியில் இருந்தவாறே நம்மால் எளிதில் பகிர இயலும்.	

**புத்திசாலி மின்விசை சேர்வி**: (Smart Charging) சற்று அதிக வேகத்தில மின்விசை சேர்க்க இயலும்.

**செய்திகள்**: அறிவிப்பின் மூலமாக செய்தியினை நம்மால் அரிய இயலும். மேலும் பல மொழிகளில் நம்மால் செய்திகளை படிக்க இயலும்.

**விளம்பரத் தடுப்பான்**:(Ad block)

## இந்தியாவில் தடை
இந்தியாவின், இறையாண்மை மற்றும் ஒருமைப்பாடு, இந்தியாவின் பாதுகாப்பு, அரசின் பாதுகாப்பு மற்றும் பொது ஒழுங்கிற்கு கேடு விளைவிப்பவை என்று கூறி சூன் 29, 2020 அன்று இந்திய அரசு தடை செய்த 59 சீன செயலிகளில், யுசி உலாவியும் ஒன்று என்பதால், இந்த செயலியை இந்தியாவில் பயன்படுத்த தடை செய்யப்பட்டது.

## இதனையும் காண்க
கூகிள் குரோம்

## சான்றுகள்

பகுப்பு:உலாவிகள்
பகுப்பு:ஆண்ட்ராய்டு மென்பொருட்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
வாசிங்டன் சுந்தர்

**வாசிங்டன் சுந்தர்** (*Washington Sundar*, பிறப்பு அக்டோபர் 5, 1999) தமிழ்நாட்டைச் சேர்ந்த ஓர் இந்தியத் துடுப்பாட்டக்காரர் ஆவார். இடதுகை மட்டையாளரும், வலதுகை சுழற்பந்து வீச்சாளரும் ஆன இவர் 19 வயதுக்குட்பட்டோருக்கான இந்திய அணிக்காக  பன்முக துடுப்பாட்டக்காரராக விளையாடியுள்ளார் .  தனது முதல்தர துடுப்பாட்ட வாழ்க்கையை ரஞ்சிக்கோப்பைக்கான தமிழ்நாடு அணிக்காக 2016-17-ம் ஆண்டு அக்டோபர் 6, 2016-ல் துவங்கினார். இவர் இலங்கைத் துடுப்பாட்ட அணிக்கு எதிராக டிசம்பர் 13, 2017ஆம் ஆண்டில் தனது முதல் ஒருநாள் பன்னாட்டுத் துடுப்பாட்டத்தில் விளையாடினார். மேலும் அதே அணிக்கு எதிராக டிசம்பர் 24, 2017 இல் முதல்  பன்னாட்டு இருபது20 போட்டியில் விளையாடினார். அதன் பின்னர் 2017-ம் ஆண்டு 20-20 ஐபிஎல் அணியான ரைசிங் புனே சூப்பர்ஜியான்ட்சு அணியில் ரவிச்சந்திரன் அசுவினுக்கு மாற்றாகத் தேர்வானார்.

## விளையாடிய அணிகள்
இந்தியத் துடுப்பாட்ட அணி, பெங்களூர் ராயல் சேலஞ்சர்ஸ், ரைசிங் புனே சூப்பர்ஜியான்ட்சு, சன் ரைசர்சு ஐதராபாத்து, குசராத்து டைட்டன்சு பத்தொன்பது வயதுக்குட்பட்டோருக்கான இந்திய அணி.

## உள்ளூர் போட்டிகள்
அக்டோபர் 6, 2016  இல் முதல் தரத் துடுப்பாட்டப் போட்டிகளில் விளையாடத் துவங்கினார். இவர் தமிழ்நாடு அணிக்காக ரஞ்சிக் கோப்பை போட்டியில் விளையாடினார். ரவிச்சந்திரன் அசுவினிற்குப் பிறகு வலது கை சுழற்பந்து வீச்சாளராக தமிழகத்தில் இருந்து இரண்டாவது வீரராக இந்தியத் துடுப்பாட்ட அணிக்கு தேர்வானார். அக்டோபர், 2017 இல் தனது முதல் தர துடுப்பாட்டத்தில் முதல் நூறு  ஓட்டங்களை அடித்தார். 2017 - 2018 ரஞ்சிக் கோப்பை  போட்டியில் திரிபுரா அணிக்கு எதிரான போட்டியில் இவர் நூறு ஓட்டங்களை அடித்தார். 2016 ஆம் ஆண்டின் பத்தொன்பது வயதிற்கு உட்பட்டோருக்கான துடுப்பாட்ட உலகக்கிண்ணப் போட்டியில் இந்திய அணிக்குத் தேர்வானார்.

## சர்வதேச போட்டிகள்
நவம்பர், 2017ஆம் ஆண்டில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டியில் விளையாடுவதற்கான இந்தியத் துடுப்பாட்ட அணியில் விளையாடுவதற்காக இவர் தேர்வு செய்யப்பட்டார். அதனைத் தொடர்ந்து இதே அணிக்கு எதிரான ஒருநாள் பன்னாட்டுத் துடுப்பாட்டப் போட்டி அணியிலும் இவர் இடம்பெற்றார். கேதார் ஜாதவ் காயம் காரணமாக விலகியதால் இவருக்கு வாய்ப்பு கிடைத்தது. இவர் இலங்கைத் துடுப்பாட்ட அணிக்கு எதிராக டிசம்பர் 13, 2017ஆம் ஆண்டில் தனது முதல் ஒருநாள் பன்னாட்டுத் துடுப்பாட்டத்தில் விளையாடினார். இவரின் முதன்முறையாக லகிரு திரிமான்னாவினை வீழ்த்தினார்.

மேலும் இலங்கைத் துடுப்பாட்ட அணிக்கு எதிராக டிசம்பர் 24, 2017 இல் முதல்  பன்னாட்டு இருபது20 போட்டியில் விளையாடினார். மிக இளவயதில் இந்திய அணிக்காகப் பன்னாட்டு இருபது20 போட்டிகளில் விளையாடியவர் எனும் சாதனையைப் படைத்தார். இவரின் முதல் போட்டியின் போது இவரின் வயது பதினெட்டு ஆண்டுகள் 80 நாள்களாக இருந்தது.

மார்ச் 2018 ஆம் ஆண்டில் இலங்கைத் துடுப்பாட்ட அணி மற்றும் வங்காளதேச துடுப்பாட்ட அணிக்கு எதிரான 2018 நிதாகஸ் கோப்பை போட்டியில் விளையாடும் வாய்ப்பு பெற்றார். பவர்பிளேயில் சிக்கனமாக பந்துவீசினார். ஓவர்களுக்கு 6 ஓட்டங்களுக்கும் குறைவாகவே விட்டுக் கொடுத்துள்ளார். ஓட்டங்கள் எதுவும் விட்டுக்கொடுக்காமல் 3 இலக்குகளைக் கைப்பற்றினார். மிக இளம்வயது வீரர் ஒருவரின் சாதனையாக இது கருதப்படுகிறது. இந்தத் தொடரின் தொடர் நாயகன் விருதைப் பெற்றார்.

## உசாத்துணைகள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:சென்னை மக்கள்
பகுப்பு:சென்னை துடுப்பாட்டக்காரர்கள்
பகுப்பு:1999 பிறப்புகள்
இரண்டாம் குமாரகுப்தர்

**இரண்டாம் குமாரகுப்தர்** (Kumaragupta II) (ஆட்சிக் காலம்:கி பி 473 - 476), குப்தப் பேரரசின் 10வது பேரரசர் ஆவார்.

சாரநாத்தில் உள்ள கௌத புத்தரின் உருவச் சிற்பத்தில் உள்ள குறிப்புகளின் படி, புருகுப்தரின் மகனான இரண்டாம் குமாரகுப்தர், குப்தப் பேரரசின் பத்தாவது பேரரசராக அரியணை ஏறியதாக அறியப்படுகிறது. நான்கு ஆண்டுகளே அரசாண்ட இரண்டாம் குமாரகுப்தருக்குப் பின், அவர் மகன்  புத்தகுப்தர் அரியணை ஏறினார்.

## மேற்கோள்கள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
இலைக் குரங்கு

**இலைக் குரங்கு** (Phayre's leaf monkey) குரங்கு வகையைச் சார்ந்த இவ்வினம் தென்கிழக்காசியாப் பகுதியில் வாழும் பழைய உலக குரங்கு ஆகும். பர்மாவில் பிரித்தானிய ஆட்சிக் காலத்தில் அப்போதைய பிரித்தானிய இந்திய இராணுவத்தில் ஆணையாளராகவும்,  மொரிசியசின் ஆளுநராகவும் இருந்த ஆர்தர் பர்வேசு பியாரி என்பவரால் இக்குரங்கு இனம் பற்றிய தகவல்கள் வெளிக்கொண்டுவரப்பட்டது. பங்களாதேசம், இந்தியா. தாய்லாந்து, சீனா, லாவோசு, வியட்நாம், போன்ற நாடுகளில் காணப்படுகிறது. பெரும்பாலும் மரங்களிலேயே வாழும் இவை மர இலைகளை உட்கொண்டு வாழுகிறது. இந்தியாவில் திரிபுரா மாநிலக்காடுகளில் வாழும் இவை மரத்தூளினை உணவாக உட்கொள்கிறது. இவற்றுள் மூன்று பிரிவுகள் காணப்படுகின்றன.

## மேற்கோள்கள்

## வெளி இணைப்புகள்
*Image at ADW

பகுப்பு:குரங்குகள்
பகுப்பு:முதனிகள்
நரசிம்மகுப்தர்

**நரசிம்மகுப்தர்** (Narasimhagupta Baladitya) வட இந்தியாவின் குப்தப் பேரரசின் 12வது பேரரசர் ஆவார். புருகுப்தரின் மகனான நரசிம்மகுப்தர், புத்தகுப்தருக்குப் பின் குப்தப் பேரரசர் ஆனவர்.
இவருக்கு  *நரசிம்மகுப்த பாலாதித்தியன்*  எனும் பட்டப் பெயரும் உண்டு. நரசிம்மகுப்தர், மால்வா மன்னர் யசோதருமனுடன் இணைந்து, ஹெப்தலைட்டுகளின் வழி வந்த வெள்ளை ஹூணர்களை வட இந்தியாவின் சமவெளிகளிலிருந்து விரட்டி அடித்தார்.

நாளந்தாவில் கிடைக்கப் பெற்ற நரசிம்மகுப்தரின் களிமண் முத்திரைகள் வாயிலாக, நரசிம்மகுப்தரின் பட்டத்து ராணியின் பெயர் ஸ்ரீமித்ராதேவி எனவும், நரசிம்மகுப்தருக்குப் பின் மூன்றாம் குமாரகுப்தர் அரியணை ஏறியதாக அறியப்படுகிறது.

நரசிம்மகுப்தர், கங்கைச் சமவெளியை ஆக்கிரமித்த ஹூணர்களின் தலைவர் மிகிரகுலனை வென்றதாகவும் அறியமுடியகிறது.

## மேற்கோள்கள்
*

பகுப்பு:குப்தப் பேரரசு
பகுப்பு:இந்தியப் பேரரசர்கள்
பீட்டர் கோட்பாடு

thumb|பீட்டர் கோட்பட்டைக் காட்சிப்படுத்தும் விளக்கப்படம்
**பீட்டர் கோட்பாடு** (*Peter principle*) என்பது 1969-இல் லாரன்சு ஜே. பீட்டர் என்பவரால் வகுக்கப்பட்டு வெளியான ஓர் மேலாண்மை கொள்கை கருத்துப்படிவம். இதன் கருத்தாக்கம், ஒரு பதவிக்கான தேர்வு விண்ணப்பதாரர் அப்பதவிக்கான திறன்களை கொண்டுள்ளாரா என்று ஆராயாமல், அவரின் தற்போதைய பணிமுனைப்புச் செம்மையைப் பொருத்து அமையும் என்பதாகும். விளைவாக, பணியாளரின் பதவி உயர்வு அவரால் தற்போதைய பணியில் திறம்பட செயல்பட இயலாத போது மட்டுமே தடைபடும், "மேலாளர்கள் அவரவர் தகுதியீன நிலைக்கு உயர்வர்".

## மேலோட்டம்
இக்கோட்பாடு பரவலாக வழங்கப்படும் "வேலைக்காகும் எந்த ஒரு பொருளும் அது உடையும் வரை மேன்மேலும் கடினமாகிக் கொண்டே போகும் சூழலில் பயன்படுத்தப்படும்" எனும் பொது நோக்கின் சிறப்பு பகுப்பாகும். இதனை "பொதுப்படையான பீட்டர் கோட்பாடு" எனலாம். முன்னொரு சூழலிற்குப் பொருந்திய ஒரு செயலையோ பொருளையோ, பொருந்தாதபோதும், தற்போதைய சூழலுக்குப் பயன்படுத்த பெருமுனைப்பு உள்ளது மனித இயல்பு என்பதை பீட்டர் கவனித்து இக்கொட்பாட்டை வகுத்தார்.

## இவற்றையும் காண்க
* டன்னிங்-குருகர் விளைவு

## சான்றாதாரங்கள்

பகுப்பு:1969 நூல்கள்
பகுப்பு:சமூகவியல் நூல்கள்
பகுப்பு:வணிகவியல் நூல்கள்
மூன்றாம் குமாரகுப்தர்

**மூன்றாம் குமாரகுப்தர்** (Kumaragupta III) பிற்கால குப்தப் பேரரசர் ஆவார். இவரின் தந்தை நரசிம்மகுப்தருக்குப் பின் கி பி 530-இல் குப்தப் பேரரசின் அரியணை ஏறிய மூன்றாம் குமாரகுப்தர், கி பி 540 முடிய ஆட்சி புரிந்தார். கி பி ஐந்தாம் நூற்றாண்டின் நடுவில் ஹெப்தலைட்டுகள் எனும் வெள்ளை ஹூணர்கள், குப்தப் பேரரசை வடமேற்கிலிருந்து தொடர்ந்து தாக்கினர்.  மால்வா மன்னர் யசோதர்மனும், மூன்றாம் குமாரகுப்தரும்]]  இணைந்து, ஹூணர்களின் தலைவன் மிகிரகுலனை கி பி 528-இல் தோற்கடித்தனர்.

1889-இல் பிதாரியில் கிடைத்த இவரது வெள்ளி நாணயங்கள் மற்றும் செப்பு மற்றும் வெள்ளி முத்திரைகள் மூலம், இவரின் தந்தை நரசிம்மகுப்தர் மற்றும் பாட்டன் புருகுப்தர் என அறிய முடிகிறது. மேலும் நாளந்தாவில் கிடைத்த களிமண் முத்திரைகள் மூலம், முதலாம் குமாரகுப்தன் – ஆனந்ததேவிக்கும் பிறந்தவரே புருகுப்தர் எனக் குறிப்பிடுகிறது. இவருக்குப் பின் இவரின் மகன் விஷ்ணுகுப்தர் அரியணை ஏறினார்.

குப்தப் பேரரசு, இவரது ஆட்சிக் காலத்தில் ஹூணர்களின் தொடர் தாக்குதல்களால் வீழ்ச்சிப் பாதையில் சென்றது.

## மேற்கோள்கள்

## வெளி இணைப்புகள்
*http://www.gloriousindia.com/profiles/Kumaragupta_III

பகுப்பு:குப்தப் பேரரசு
பகுப்பு:540 இறப்புகள்
பகுப்பு:இந்தியப் பேரரசர்கள்
பானுகுப்தர்

**பானுகுப்தர்** (Bhanugupta) பிற்கால குப்த ஆட்சியாளர்களில் மிகவும் குறைவாக அறியப்பட்டவர். பானுகுப்தர் கி பி 550-இல் ஹூணர்களின் தலைவர்  தோரமணனை வென்றார். மத்தியப் பிரதேசத்தின் ஏரணில் கிடைத்த கல்வெட்டுக் குறிப்புகள் மூலம் பானுகுப்தரைப் பற்றிய செய்திகள் ஓரளவு கிடைக்கப் பெறுகிறது. பானுகுப்தரின் காலத்தில் குப்தப் பேரரசின் மேற்கு பகுதிகள் ஹூணர்களின் ஆக்கிரமிப்பிற்கு ஆளாயின.

## மேற்கோள்கள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
ஏரண், பண்டைய நகரம்

**ஏரண்** (Eran) () பண்டைய இந்தியாவின் தற்கால மத்தியப் பிரதேச மாநிலத்தின் சாகர் மாவட்டத்தில் உள்ள பண்டைய வரலாற்று நகரம் ஆகும்.
துவக்கால நாணயங்கள் மற்றும் கல்வெட்டுக் குறிப்புகள் இந்நகரத்தை *ஏரிகிணா ஐரிகிணா*  (Airikiṇa) () எனக் குறிப்பிட்டுள்ளது.

## ஏரணின் அமைவிடம்
மத்தியப் பிரதேசத்தின் சாகர் மாவட்டத்தின் நிர்வாகத் தலைமையிடம் சாகர் நகரத்தின் வடமேற்கே 75 கி மீ தொலைவில் வீணா தாலுகாவில் பீணா ஆற்றின் கரையில் அமைந்துள்ளது. இங்கு ஒரு சிறு கோட்டையும் உள்ளது. 

குப்தப் பேரரசின் ஐரிகிணா பிரதேசம் அல்லது ஏர்கிணா பிரதேசத்தின் நிர்வாகத் தலைமையிட நகரமாக ஏரண் விளங்கியது.
பண்டைய ஏரணில் கிடைத்த 48 அடி உயர கொடி மரம் போன்ற கல்தூண் குறிப்புகளின் படி, வடக்கே யமுனை ஆறு தெற்கே நர்மதை ஆறு பாயும் பரப்புகளை ஆண்ட சுரேஷ்மிசந்திரன் எனும் அரசன் புத்தகுப்தரை மகாராஜா அழைத்தார் எனக் கூறுகிறது.  மதுராவில் கிடைக்கப் பெற்ற, புத்தகுப்தர் ஆட்சிக் காலத்திய கௌதம புத்தரின் சிற்பத்தில் உள்ள குறிப்புகள், புத்தகுப்தர் தனது ஆட்சிப் பரப்பை வடக்கு மதுரா வரை நீட்டித்ததாக கூறுகிறது. பண்டைய ஏரண் நகரத்தில் குப்தர்கள் காலத்திய நாணயங்கள், கல்வெட்டுக் குறிப்புகள் பல கிடைத்துள்ளது.

## வரலாறு
ஏரண் நகரம் நாக குலத்தவர்களின் தலைநகரமாக விளங்கியது என மகாபாரத்தின், ஆதி பருவத்தில் கூறப்பட்டுள்ளது.   

மௌரியர்கள், சுங்கர்கள், சாதவாகனர்கள், சகர்கள், நாகர்கள், குப்தர்கள், ஹூணர்கள், காலச்சூரிகள் காலத்திய  பழந்தொன்மை மிக்க நினைவுச் சின்னங்கள் ஏரணில் அகழ்வாராய்ச்சி மூலம் கண்டெடுக்கப்பட்டுள்ளது.

ஏரணில் நடந்த பத்துக் கூட்டுத் தீக்குளிப்பு தொடர்பான பத்து நினைவுத் தூண்கள் கண்டெடுக்கப்பட்டுள்ளது.  

## ஏரணில் கண்டெடுக்கப்பட்ட தொன்மை ஆவணங்கள்
ஏரண் நகரத்தில் பழமைச் சின்னங்கள், நாணயங்கள், கல்வெட்டுக் குறிப்புகள், கோயில்கள், சிற்பங்கள் முதலியன அகழ்வாராய்ச்சி மூலம் கிடைக்கப் பெற்றன. 

### ஏரண் நாணயங்கள்

* முத்திரைக் காசுகள் 
* சாதவாகனர்களின் நாணயங்கள் 
* நாகர் இன மக்களின் நாணயங்கள் 
* சகர்கள் மற்றும் மேற்கு சத்ரபதிகளின் நாணயங்கள். 
* குப்தப் பேரரசின் நாணயங்கள்

## வரலாறு
மௌரியர்கள், சுங்கர்கள், சாதவாகனர்கள், சகர்கள், நாகர்கள், குப்தர்கள், ஹூணர்கள், காலச்சூரிகள் காலத்திய  பழந்தொன்மை மிக்க நினைவுச் சின்னங்கள் ஏரணில் அகழ்வாராய்ச்சி மூலம் கண்டெடுக்கப்பட்டுள்ளது.

 

## ஏரணில் உள்ள முக்கியக் கோயில்கள்

1. விஷ்ணு கோயில் 

*முற்கால குப்தர்கள் பாணியில் கட்டப்பட்ட கோயில் (கி பி 350)

2. வராகர் கோயில் 

*பிற்கால குபதர்கள் பாணி கோயில், கி பி 480

3. நரசிம்மர் கோயில் 

*முற்கால குப்தர்கள் பாணியிலான கோயில் கி பி 412 

4. பழம் பெரும் அனுமார் கோயில்

*நாகரி பாணி கோயில், கி பி 750 

5. 48 அடி உயர கருடத் தூண் 

*பிற்கால குப்தர்கள் பாணியிலான நினைவுத் தூண், கி பி 465

## மேற்கோள்கள்

### ஆதார நூற்பட்டியல்

*
*
*
* 
*
*
*
*
*

## வெளி இணைப்புகள்
* Characterization of ancient Indian iron from Eran
*Indian Epigraphy By D. C. Sircar

பகுப்பு:மத்தியப் பிரதேச வரலாறு
பகுப்பு:பண்டைய இந்திய நகரங்கள்
பகுப்பு:குப்தப் பேரரசு
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:மத்தியப் பிரதேசப் புவியியல்
பகுப்பு:சாகர் மாவட்டம்
வர்கலா கடற்கரை

thumb|சூரிய அஸ்தமனம் (வர்கலா)
thumb|இயற்கை ஊற்று (வர்கலா)
**வர்கலா கடற்கரை** (*Varkala Beach*) பாபநாசம் கடற்கரை என்றும் அழைக்கப்பட்டுவருகிறது. இது இந்தியாவில் உள்ள, கேரள மாநிலம் திருவனந்தபுரத்திற்கு அருகில் அமைந்துள்ளது. இந்தியப் பெருங்கடலின் ஒரு பகுதியானஅரபிக்கடல் பகுதியில் அமைந்துள்ளது. பாபநாசம் என்னும் வார்த்தையின் பொருள், பாவங்களை துளைத்தல் என்று பொருள். இக்கடலில் நீராடுவதால் இப்பிறவியில் செய்த பாவங்கள் நீங்குவதாக நம்பிக்கை உள்ளது.

## பார்த்து ரசிக்க வேண்டிய காட்சிகள்
கேரளாவில் அரபிக்கடல் பகுதியில் சிறுமலைக்குன்றுகளுக்கு மிக அருகாமையில் அல்லது ஒட்டிய கடற்கரை பரப்பு வர்கலா கடற்கரை. இங்கு உள்ள குன்றுகள் மூன்றாம் நிலை படிவப்பாறைகளால் உருவானவை. இது கேரள கடலோரப்பகுதியில் இயற்கையாக அமைந்துள்ள தனித்துவமான புவியியல் அம்சமாகும் என புவியியல் வல்லுனர்களால் இந்திய புவியியல் ஆய்வுத்துறை வாயிலாக வர்கலாவின் அமைப்பை பற்றிய முடிவை வெளியிட்டுள்ளனர். இக்குன்றுகள் எண்ணற்ற இயற்கை நீர் ஊற்றுக்களும், தாதுக்களும் கொண்டிருக்கிறது. இக்கடற்கரை நீந்துவதற்கும், சூரிய குளியலுக்கும் ஏற்ற சொர்க்கபுரியாகும். அந்திசாயும் பொழுதை இங்கிருந்து காண்பது மற்ற இடங்களை காட்டிலும் மதிப்புமிக்க காட்சியாக இருக்கும். மலை குன்றுகளின் மேல் நடைபாதை சாலையின், ஒருபுறம் தங்கும் விடுதிகளும், உணவகங்களும், சிற்றுண்டி கடைகளும், இருக்க மறுபுறம் குன்றின் கீழ் நீல கடற்கரை.  நடைபாதையில் நடந்துகொண்டே கீழே கடலின் அழகினை ரசிக்கலாம். மேலும் பாபநாசம் கடற்கரைக்கு அருகிலும் சுற்றுவட்டாரத்திலும் உணவகங்களும், தங்கும் விடுதிகளும் அதிகமாக உள்ளன. இக்கடற்கரை ஒய்வுக்காக வருபவர்களையும், இயற்கையையும் அதன் ரம்மியத்தை ரசிக்கவருபவர்களையும், மற்றும் மத ஈடுபாட்டுடன் வருபவர்களையும் ஒரு சேர ஈர்க்கிறது.

## அருகில் உள்ள இடங்கள்
பிரசித்தி பெற்ற ஸ்ரீ ஜனார்தனன் சுவாமிகள் கோவில் மற்றும் புகழ்மிகு சிவகிரி மடம் போன்றவை வர்கலாவிற்கு அருகாமையிலுள்ள முக்கிய இடங்களாகும். வர்கலாவில் உள்ள இரயில் நிலையத்திற்கு வர்கலா சிவகிரி இரயில்நிலையம் என இன்னொரு பெயரும் உள்ளது.

thumb|வர்கலா கடற்கரை குன்றின் பரந்த காட்சி

## நில அமைவிடம்
வர்கலா அமைவிடம் .
## நிகழ்படம்

## மேற்கோள்கள்

பகுப்பு:கேரளக் கடற்கரைகள்
பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
புல்லங்காடனார்

**புல்லங்காடனார்** என்பவர் பதினெண் கீழ்க்கணக்கு நூல்களுள் ஒன்றான கைந்நிலையை இயற்றியவராவார். இவர் மாறோகம் என்னும் பகுதியில் இருக்கும் முள்ளி நாடு எனும் ஊரில் உள்ள நல்லூரைச் சேர்ந்தவர். இவர் தந்தையார் வணிகருள் சிறந்தவர்க்கு மன்னரால் வழங்கப்படும் *காவிதி* என்னும் விருதினைப் பெற்றவராவார். மாறோக்கம் கொற்கையைச் சேர்ந்த பகுதியாகும். நூலின் 60 ஆவது பாடலில் கொற்கையையும் அதன் மன்னன் பாண்டியனையும் தென்னவன் கொற்கை என்று குறிப்பிட்டுள்ளார். இவருடைய காலம் கி.பி.5 ஆம் நூற்றாண்டு ஆகும்.

## மேற்கோள்கள்

பகுப்பு:சங்கப் புலவர்கள்
லட்சுமி நரசிம்மர் கோயில், அந்தர்வேதி

**அந்தர்வேதி லட்சுமி நரசிம்மர் கோவில்** என்பது இந்தியாவின் ஆந்திர மாநிலத்தின், கிழக்கு கோதாவரி மாவட்டத்தில் அமைந்திருக்கும் சகினேதிபள்ளி மண்டலத்தின்  அந்தர்வேதி  என்ற கோயில் நகரத்தில் அமைந்துள்ளது.   இப்பகுதியின் கிழக்கிலும், தெற்கிலும் வங்கக் கடல் உள்ளது,  கோதாவரி ஆற்றின் துணை ஆறான வஷிஸ்ட கோதாவரி ஆறு ஆகியவை மேற்கிலும் வடக்கிலும் உள்ளன. இக்கோயில் 15, 16 ஆம் நூற்றாண்டுகளில் கட்டப்பட்டது.  இது 108 நரசிம்ம தலங்களுள் 32 ஆம் தலமாக கருதப்படுகிறது.

## கோயில் அமைப்பு
இக்கோயில் ஐந்து நிலை விமான கோபுரத்தைக் கொண்டுள்ளது. கோவிலில் நுழையும்போது ஒரு பக்கம் கருடனும் மறு பக்கம் அனுமனும் உள்ளனர். கருவறையின் கூரையில் வட பத்ர சாயி தரிசனம் தருகிறார். கருவறையில் மூலவர் நரசிம்மர், லட்சுமியை மடி மீது அமர்த்தி காட்சி தருகிறார். கருவறையை சுற்றி வந்தால் பிரகாரத்தின் கிழக்கு பக்கம் ராஜலட்சுமி மற்றும் வெங்கடேஸ்வரர், வடக்கில்பூதேவி மற்றும் ரங்கநாதஸ்வாமி, மேல் திசையில் சந்தான கோபாலர், கேசவர், தென் திசையில் ஆச்சார்யர்களும் ஆழ்வார்களும் சந்நிதி கொண்டுள்ளனர். சதுர்புஜ அனுமனுக்குத் தனி சந்நிதி. மூலவரை தவிர்த்து பிரம்மா,விஷ்ணு, சிவனும் காட்சி தருகிறார்கள். இங்கு வசிட்டருக்கும் ஒரு கோவில் உண்டு. 54 அடி உயரமுள்ள இந்தக் கோவில் பூமிக்கு கீழேயும் அத்தனை அளவு கட்டப்பட்டுள்ளதாகவும், இதன் அடிப் பகுதியில் ஸ்ரீ சக்கரம் அமைந்துள்ளதாகவும் நம்பப்படுகிறது.

## செல்லும் வழி
அந்தர்வேதிக்குச் செல்ல மூன்று வழிகள் உள்ளன. நீராவிப்படகுகள் உள்ளன. மாறாக ஆற்றைக் கடக்க படகு மூலமாக சக்கீனிபள்ளியை அடந்து, அங்கிருந்து சாலை வழியாக அந்தர்வேதிக்குச் செல்லலாம். மூன்றாவது பாதையாக புதிதாக கட்டப்பட்ட பாலத்தின் வழியாக சின்சினடாவை கடந்து அந்தர்வேதியை அடையலாம்.

## மேற்கோள்கள்

## வெளி இணைப்புகள்
*Lakshmi Narasimha Temple Travel Guide
*Lakshmi Narasimha Temple website 

பகுப்பு:நரசிம்மர் கோயில்கள்
பகுப்பு:ஆந்திரப் பிரதேச இந்துக் கோயில்கள்
பகுப்பு:வைணவ தலங்கள்
பகுப்பு:கிழக்கு கோதாவரி மாவட்டம்
நாடி பரிசோதனை

**நாடிப் பரிசோதனை** (Pulse diagnosis) என்பது ஆயுர்வேதம், பழங்கால சீன மருத்துவம், தொன்மையான மங்கோலியன் மருத்துவம், சித்த மருத்துவம் ,திபெத்திய மருத்துவம் மற்றும் யுனானி மருத்துவத்துவத்தில் பயன்படுத்தப்பட்டு வரும் மருத்துவப் பரிசோதனை நுட்ப முறை ஆகும்.  இதன் மூலம் வாதம், பித்தம், கபம் ஆகிய மூன்றையும் அறிந்துகொள்ளலாம் என ஆயுள்வேதம் கூறுகின்றது. வலது மற்றும் இடது கை மணிக்கட்டுக்களில் பரிசோதிப்பதன் மூலம் இது மேற்கொள்ளப்படுகின்றது. 

## மேற்கோள்கள்

பகுப்பு:மாற்று மருத்துவங்கள்
அந்தர்வேதி

**அந்தர்வேதி** என்னும் ஊர் இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில்  அமைந்திருக்கும் சகினேதிபள்ளி மண்டலத்தில் கோணசீமா பகுதி சோலைகள் நிறைந்து பசுமையான பகுதியாக உள்ளது. இதனால் அந்தப் பகுதி ஆந்திர கேரளா என்றே அழைக்கப்படுகிறது. இந்தப் பகுதில் உள்ள ஒரு ஊர் இது ஆகும். இந்தக் கிராமம் வங்காள விரிகுடா மற்றும் கோதாவரி ஆற்றின் துணை நதியான வஷிஸ்டா கோதாவரி ஆகியவற்றுக்கு இடையில் அமைந்துள்ளது. அந்தர்வேதியில் உள்ள நரசிம்மசேத்திரத்தால் பெயர்பெற்றது.

## விளக்கம்
புவியியல்ரீதியாக அந்தர்வேதி, 4 சதுர மைல் (6.4 கி.மீ.) பரப்பளவைக் கொண்டதாக உள்ளது. இந்தக் கிராமத்தில் பாயும் வசிஷ்ட கோதாவரி ஆற்றுக்கு எதிரே புகழ்பெற்ற லக்ஷ்மிநரசிம்ம ஸ்வாமி கோயில் உள்ளது. மேலும் அந்தர்வேதியானது "இறைவனின் அருளால் இரண்டாம் வாரணாசி" என்று கூறப்படுகிறது. கோதாவரி ஆற்றின் மறுபுறத்தில் உள்ள ஒரு தீவுக்கு படகு மூலம் பயணிக்கலாம். பின்னர் அங்கிருந்து கடலில் ஆறு கலக்கும் இடத்துக்குச் செல்லலாம்.

## நிலவியல்
அந்தர்வேதி , இல் அமைந்துள்ளது மேலும் கடல் மட்டத்துக்கு நெருக்கமாக உள்ளது. முனைவர் திரிணாதராஜு ருத்ரராஜூவின் கூற்றுப்படி, கோவில் வளாகத்தின் வடிவமைப்பு டெல்டாவின் வடிவவியலில் மிகவும் முக்கியத்துவம் வாய்ந்ததாகவும் ஆற்றின் சங்கமத்தில் நீரோட்டத்தின் வேகம்  குறித்து ஆய்வு மேற்கொள்ள வேண்டிய அவசியமும் கொண்டுள்ளது..

## மேற்கோள்கள்

பகுப்பு:கிழக்கு கோதாவரி மாவட்டம்
காந்த மலை

**காந்தமலை** என்பது இந்தியாவின் காசுமீர் மாநிலத்தில் லே என்னுமிடத்திலிருந்து லடாக் செல்லும் நெடுஞ்சாலையில் அமைந்துள்ள ஒரு மலையாகும். அவ்வழியில் செல்லும் வண்டிகள் அம்மலை இருக்கும் திசை நோக்கி ஈர்க்கிறது என நம்பப்படுகிறது. ஆதலால் இம்மலை காந்தமலை எனப் பெயர்பெற்றது.

## அமைவிடம்
காசுமீர் மாநிலம், இலே என்னுமிடத்துக்கும் லடாக் என்னும் இடத்துக்கும் இடையிலான தேசிய நெடுஞ்சாலையில் இந்த காந்தமலை அமைந்துள்ளது. கடல் மட்டத்திலிருந்து 11,000 அடி உயரத்தில் இந்தக் காந்தமலை அமைந்துள்ளது.

## ஊர்திகளை ஈர்க்கும்  மலை

இலே மற்றும் லடாக்குக்கு இடையிலான தேசிய நெடுஞ்சாலையில் ஒரு குறிப்பிட்ட இடத்தில் இம்மலையைப் பற்றிய அறிவிப்புப் பலகையும், அதன் அருகில் சாலையில் குறியிட்டும் வைத்துள்ளனர். இந்தக் குறிப்பிட்டப் பகுதியில் மகிழுந்தையோ அல்லது வேறு எந்த ஓர் ஊர்தியையோ நிறுத்தினால் ஊர்தி காந்தமலை இருக்கும் திசைநோக்கி தானாக நகர்கிறது. பொதுவாக மலைச்சாலையில் வண்டிகள் இறக்கமான பகுதியை நோக்கி நகர்வது வழக்கம். ஆனால் வண்டி மேடான பகுதியில் 10 கி.மீ முதல் 20 கி.மீ வரை வண்டியின் எடைக்கு ஏற்றவாறு தானாக காந்தமலை இருக்கும் திசைநோக்கி பயணிக்கிறது. இதுவே அம்மலையின் வியப்பான ஒரு சிறப்புக்கூறு என்று இலே-யிலிருந்து லடாக் செல்லும் நெடுஞ்சாலையில் பயணித்தவர்கள் குறிப்பிடுகின்றனர்.

## அறிவியல் காரணங்கள்
காந்தமலையில் இருக்கும் அதிகப்படியான புவிஈர்ப்பு சக்தி தான் இதுபோன்று வாகனங்களை கவர்ந்திழுக்கிறது என்று ஒரு தரப்பு அறிவியலாளர்களும், இது ஒளியியல் கண் மாயம் (Optical illusion) ஒளியியற் கண்மாயம் என்று மற்றொரு தரப்பு அறிவியலாளர்களும் தெரிவிக்கின்றனர்.

## மேற்கோள்கள்

பகுப்பு:மலைகள்
பகுப்பு:ஜம்மு காஷ்மீர் புவியியல்
பகுப்பு:இந்திய மலைகள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
நாகரி பிரச்சாரிணி சபை

காசி நாகரி பிரச்சாரிணி சபை என்றும் அறியப்படும் **நகரி பிரச்சாரிணி சபை** (நாகரி ஊக்குவிப்பு சங்கம்), 1893 ஆம் ஆண்டில் தேவநாகரி எழுத்துக்களை மேம்படுத்துவதற்காக வாரணாசி குயின்ஸ் கல்லூரியில் நிறுவப்பட்டது.

1899 ஆம் ஆண்டு சிந்தாமணி கோஷுக்கு உதவியது. இவர் ஜனவரி 1900 ல் வெளிவந்த முதல் இந்தி மாத பத்திரிகையான சரஸ்வதி, இந்திய பத்திரிகையின் உரிமையாளராவார். 1929 ஆம் ஆண்டில் கலா பரிஷத் காசி நாகரி பிரச்சாரிணி சபைக்கு மாற்றப்பட்டு பாரத் கால பவன் (இந்திய கலை அருங்காட்சியகம்), முறையாக 3 மார்ச் 1930 அன்று திறக்கப்பட்டது.

சபையின் பல வெளியீடுகளில் அகராதிகளும் உள்ளன.
1916-1928 ஆம் ஆண்டில் வெளியிடப்பட்ட சியாமசுந்தர தாசாவின் இந்தி-சப்ததசாகராவை 1965-1975 ஆம் ஆண்டு ஒரு புதிய பதிப்பை வெளியிட்டது.

## மேற்கோள்கள்

## நூற்பட்டியல்
* 

## வெளி இணைப்புகள்
* Official website
* Official website archived version
* Dasa, Syamasundara. Hindi sabdasagara. Navina samskarana. Kasi: Nagari Pracarini Sabha, 1965-1975.

பகுப்பு:இந்தி
சாம்சங் காலெக்சி ஜெ7

**சாம்சங் கேலக்ஸி ஜெ7** (*Samsung Galaxy J7*) என்பது சாம்சங் எலக்ட்ரானிக்ஸ் நிறுவனத்தால் தயாரிக்கப்பட்ட ஒர் ஆண்ட்ராய்டு இடைத்தர ஸ்மார்ட்போன் ஆகும். இது ஜூன் 2015 இல் அறிமுகப்படுத்தப்பட்டது.

## அலைவரிசை
ஜி.எஸ்.எம் , அதிவேக இணைப்பு அலைவரிசை(ஹெச்.எஸ்.பி.எ),அகண்ட அலைவரிசை (எல்.டி.இ).

## அளவு
152.52 x 78.7x 75 மி.மீ

## எடை
171 கிராம்

## தொடர்பு எண்ணின் குறியட்டை
இரண்டு தொடர்பு எண்ணின் குறியட்டைகளை பயனடுத்த முடியும்.

## முகப்பு
5x5 அங்குலம்

## உலாபேசி பிரித்திறன்
720x1280 திரைத்தெளிவுத் திறன்

## பயன்படும் தளங்கள்
5.1 (லாலிபாப்)
6.0.1 (மார்ஷ்மல்லோ) மாற்றலாம்

## நினைவகம்
நேரடிஅனுகல் நினைவகம் : 1.5 எண்ணுண்மி
நினைவக அட்டை        : 16 எண்ணுண்மி

## ஒளிப்படக்கருவி
பின்புறம்        :     13நுண்மி ஒளி உமிழ் இருமுணையம்
முன்புறம்        :     5நுண்மி ஒளி உமிழ் இருமுணையம்
நிகழ்படம்        :     1080 திரைத்தெளிவுத்திறன்
சிறப்பு           :     குவியம், முகம் கண்டறியதல்,அகலப்பரப்புக் காட்சி

## ஒலி
அழைப்பு       :  அழைப்புத்தொனி(ரிங்டோன்),அதிர்வு (வைப்ரேட்),எம்.பி.3, 
ஒலிப்ப்ருக்கி    : ஆம்
3.5 மி.மீ    : ஆம்
புவியிடங்காட்டி:ஆம்

## செய்தி
குறும்செய்தி, பல்லூடகச் செய்தி(எம்.எம்.எஸ்), மின்னஞ்சல்.

## மின்கலம்
3000 mah கொண்ட நீக்கக்கூடிய மின்கலம் இதில் உள்ளது, 18 மணித்தியாலங்கள் பேசும் நேரத்தையும் 76 மணித்தியாலங்கள் பாடல்கள் கேட்கும் நேரத்தையும் கொண்டுள்ளது.

## வன்பொருள்
1.5ஜிபி நேரடி அணுகல் நினைவகத்தையும் (ரேம்) 128 ஜிபி வரை மைக்ரோ SD கார்டுடன் விரிவாக்கப்படக்கூடிய 8GB அல்லது 16 ஜிபி நிலையான நினைவகத்தையும் இக் கைபேசி கொண்டுள்ளது. சாம்சங் ஜெ7 இன் கேமராக்கள் 13 மெகாபிக்சல் முதன்மை கேமரா மற்றும் எல்இடி பிளாஷ் கொண்ட 5 மெகாபிக்சல் முன் கேமராவையும் கொண்டுள்ளது. சாம்சங் உயர் தெளிதிறன் கொண்ட அமோ எல்.ஈ.டி கொள்ளளவு தொடுதிரையை இத்தொலைபேசியில் பயன்படுத்தி உள்ளது.

## சான்றுகள்

பகுப்பு:அலைப்பேசி செயலிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
உத்தரப் பிரதேச மொழிகள்

thumb|300x300px
**உத்திரப்பிரதேச மொழிகள்** (*Languages of Uttar Pradesh*) இந்திய-ஆரிய மொழிகளின் இரண்டு மண்டலங்களைச் சேர்ந்தவை.

## வரலாறு
உத்தரப் பிரதேசத்தின் மொழிகள் முக்கியமாக பழைய இந்திய-ஆரிய மொழிகளின் பிரகிருதிகளிலிருந்தும், இறுதியாக சமஸ்கிருதத்திலிருந்தும் தருவிக்கப்பட்டவை.

## பட்டியல்கள்
பொதுவாக மொழியியலாளர்கள்  "மொழி" , "பேச்சுவழக்கு" இரண்டையும் 'பரஸ்பர புரிந்துணர்வு' அடிப்படையில் வேறுபடுத்துகின்றனர். இந்திய மக்கள் தொகை கணக்கெடுப்பு அதன் தனித்துவமான முறையில் இரண்டு குறிப்பிட்ட வகைப்பாடுகளைப் பயன்படுத்துகிறது: (1) 'மொழி' மற்றும் '2 தாய் மொழி'. 'தாய்மொழிகள்' ஒவ்வொரு 'மொழியிலும்' குழுவாக உள்ளன.
இவ்வாறு வரையறுக்கப்பட்ட 'தாய் மொழிகள்', மொழியியல் தரநிலையில் ஒரு ’பேச்சுவழக்கு’ என்பதைக் காட்டிலும் ஒரு ’மொழி’ என்றே கருதப்படும். குறிப்பாக இது இந்தி மொழியில் அதிகாரப்பூர்வமாக குழுவாக உள்ள பல பத்தாயிரக்கணக்காக பேச்சாளர்கள் கொண்ட பல 'தாய் மொழிகளுக்கு' பொருந்தும்.

## மொழிக் குடும்பங்கள்
உத்திரப் பிரதேசத்தின் ஆதிக்கம் வாய்ந்த மொழிக் குடும்பம் இந்திய-ஆரிய மொழி குடும்பமாகும். இதில் இரண்டு முக்கிய மண்டலங்கள் மத்திய மற்றும் கிழக்கு மாகாணங்களாகக் குறிப்பிடப்படுகின்றன. இந்திய-ஆரியாவின் கிழக்குப் பகுதிக்கு சொந்தமான போஜ்பூரி தவிர, எஞ்சியுள்ள மொழிகள் மத்திய மண்டலத்திற்கு சொந்தமானவை.

## அதிகாரப்பூர்வ மொழிகள்
உத்திரப்பிரதேச மாநில நிர்வாகத்தின் மொழிகள் இந்தி மற்றும் உருது ஆகும். 1951 ஆம் ஆண்டில், இந்தி உத்தரப் பிரதேச அதிகாரப்பூர்வ மொழி சட்டத்தால் நிறுவப்பட்டது; 1989 ஆம் ஆண்டு திருத்தம் மூலம் உருது நிறுவப்பட்டது.

## மொழி இயக்கங்கள்
தேவநாகரி எழுத்துக்களின் பயன்பாட்டை மேம்படுத்துவதற்காக 1893 ஆம் ஆண்டில் நாகரி பிரச்சாரிணி சபை உருவாக்கப்பட்டது.

## எழுத்து அமைப்புகள்

## அடிக்குறிப்புகள் மற்றும் மேற்கோள்கள்

## மேலும் காண்க
* இந்திய மொழிகள்
* போச்புரி
* உத்தரப் பிரதேசம்

## வெளி இணைப்புகள்
* http://www.languageinindia.com/
* Languages of India (SIL Ethnologue list)
* Languages and Scripts of India
* Reconciling Linguistic Diversity: The History and the Future of Language Policy in India by Jason Baldridge
* Words and phrases in 26 Indian languages
* Titus - Languages of India
* Diversity of Languages in India
* '''KeyTrans''' Hindi intelligent transliteration email and spell check
பகுப்பு:இந்திய மொழிகள்
பகுப்பு:உத்தரப் பிரதேசம்